**Tiszanána Község Önkormányzata Képviselő-testületének 6/2020.(II.28.) önkormányzati rendelete:** A közterületek használatának rendjéről.

Tiszanána Község Önkormányzata Képviselő-testülete a Magyarország Alaptörvényének 32. Cikk (2) bekezdésében, és az épített környezet alakításáról és védelméről szóló 1997. évi

LXXVIII. törvény 54.§ (5) bekezdésében kapott felhatalmazás alapján, a Magyarország Alaptörvényének 32. cikk (1) bekezdésében, és a Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 2. pontjában meghatározott feladatkörében eljárva az alábbiakat rendeli el:

 **I. Általános rendelkezések**

**1. §**

A rendelet célja, hogy:

1. a település sajátosságainak figyelembevételével meghatározza a közterület
 rendeltetésétől eltérő használatának rendjét, különös tekintettel a település-és
 közlekedésbiztonsági, környezet-és természetvédelmi, valamint műemlékvédelmi
 szempontokra, és a lakossági igényekre.
2. kialakítsa a közterület rendeltetésétől eltérő használatára vonatkozó eljárási rendet,
 megállapítsa a közterület-használat díj mértékét és megfizetésének módját,
3. szankcionálja az engedély nélküli, valamint az engedélytől eltérő közterület
 használatot.

**2. §**

1. A rendelet területi hatálya kiterjed Tiszanána Község közigazgatási területén található
 valamennyi közterületre, valamint a magántulajdonú ingatlanoknak- az erről szóló
 külön szerződés keretei között- a közhasználat céljára átadott területrészére (a
 továbbiakban együtt: közterület).
2. A rendelet személyi hatálya kiterjed minden természetes és jogi személyre, jogi
 személyiséggel nem rendelkező társaságra.
3. A rendelet hatálya nem terjed ki:
	1. a gyülekezési jogról szóló 1989. évi III. törvény hatálya alá tartozó
	 rendezvényekre;
	2. a nem helyi közutak nem közlekedési célú igénybevételére.

**3. §**

A közterületeket, azok építményeit, berendezéseit és felszereléseit rendeltetésüknek megfelelően – állaguk sérelme nélkül és az általános magatartási szabályok betartásával – mindenki ingyenesen használhatja.

 **II. Közterület-használat engedélyezése, a közterület igénybevétele**

**4. §**

1. A közterület rendeltetésétől eltérő használatához közterület-használati engedély és - az
 e rendeletben meghatározottak kivételével- a közterülethasználati-díj megfizetése
 szükséges.
2. Közterület-használati engedélyt kell beszerezni:
	1. a közterületbe 10 cm-en túl benyúló üzlethomlokzat, kirakatszekrény, üzleti védőtető, hirdető berendezés, cég- és címtábla elhelyezésére,
	2. mobil elárusító fülke, pavilon ideiglenes elhelyezésére,
	3. a köztisztasággal kapcsolatos építmények és tárgyak elhelyezésére,
	4. önálló hirdető berendezések, figyelmeztető- és tájékoztató táblák elhelyezésére,
	5. építési munkával kapcsolatos állvány, építőanyag és törmelék elhelyezésére, amennyiben a munkavégzés során a közterület használata 30 napnál hosszabb időt vesz igénybe,
	6. alkalmi és mozgóárusításra,
	7. kiállítás, alkalmi vásár céljára,
	8. vendéglátó-ipari előkert, kitelepülés céljára, üzleti szállítás, illetve rakodás alkalmával göngyölegek elhelyezésére, áru-kirakodásra,
	9. üzemképtelen jármű ideiglenes tárolására,
	10. tüzelőanyag (tűzifa, szén) ideiglenes tárolására, amennyiben a tárolás időtartama 30 napnál hosszabb időt vesz igénybe.
3. A (2) bekezdésben felsorolt esetekben – az e) és j) pontok kivételével - a közterület
 használati engedélyt csak 24 órát meghaladó közterület-használat esetén kell
 beszerezni. Az első 24 órás közterület-használat ezekben az esetekben ingyenes.
4. A parkolást akadályozó eszközök/tárgyak (kövek, karók stb.) a belterületi utak melletti
 közterületeken, az úttest szélétől számított 3 méteren belül csak közterület használati
 engedéllyel helyezhetők ki azzal, hogy a közterületen elhelyezett tárgyak miatt
 bekövetkező balesetért, sérülésért, a gépjárműben keletkezett károkért a közterület
 használója a felelős.

**5. §**

Nem kell közterület-használati engedély:

* 1. a közút (járda) építésével, javításával, fenntartásával kapcsolatban, a közút (járda) területének elfoglalásához,
	2. az úttartozékok és a közúti közlekedés irányítását szolgáló berendezések elhelyezéséhez,
	3. a közterületen, illetve az alatt vagy felett elhelyezett távközlési kábelek, további közművek hibaelhárítása érdekében végzett munkához, illetve lerakásához, feltéve, hogy az a közlekedést nem akadályozza.

**III. Eljárási rendelkezések**

# 1. A közterület-használati engedély iránti kérelem

**6. §**

1. A közterülethasználati-engedélyt annak kell kérnie, aki a közterületet használni
 kívánja.
2. A közterülethasználati-engedély iránti kérelmet a rendelet 1. melléklete szerinti
 formanyomtatványon, az abban meghatározott tartalommal kell benyújtani a
 Tiszanánai Polgármesteri Hivatalhoz, legalább a kérelmezett közterület-használat
 megkezdése előtt 15 nappal.

**2. A közterület filmforgatási célú használata**

**7. §**

1. A mozgóképről szóló 2004. évi II. törvény (a továbbiakban: Mgtv.) szerinti
 filmalkotás forgatása céljából történő közterület-használat (a továbbiakban:
 filmforgatás célú közterület-használat) vonatkozásában a rendelet szabályait az e
 szakaszban foglalt eltérésekkel kell alkalmazni.
2. A filmforgatás célú közterület-használattal összefüggő, Mgtv.-ben meghatározott
 képviselő-testületi hatásköröket a polgármester gyakorolja.
3. A közterület-használati díj fizetése alóli mentesség kizárólag közérdekű célokat
 szolgáló filmalkotások forgatása esetén adható. Közérdekű célokat szolgálnak
 különösen az oktatási, a tudományos és az ismeretterjesztő témájú filmalkotások.
4. A filmforgatás célú közterület-használat nem haladhatja meg a 10 nap időtartamot,
 amely indokolt esetben legfeljebb 2 alkalommal meghosszabbítható.
5. Vasárnapra és ünnepnapra filmforgatási célú közterület-használat nem hagyható
 jóvá. A közterület-használat naponta 7 és 21 óra közötti időtartamra vonatkozhat.
6. A forgatást akadályozó, de a kérelmezőnek nem felróható, valamint a rendkívüli
 természeti események esetén a közterület-használati engedélyt olyan időtartamban
 kell meghosszabbítani és a közterület-használatot engedélyezni, ameddig a filmforgatás
 akadályozott volt. A közterület-használatot ilyen esemény esetén az akadály elhárulása
 után azonnal, természeti esemény esetén az esetleges kárelhárítást és helyreállítást
 követően újra biztosítani kell.
7. A kiemelt területeken a közterület-használat együttesen (forgatási helyszín, technikai
 kiszolgálás, stáb-parkolás) nem haladhatja meg a 150 m2 területet.
8. Kizárólag stáb-parkolás vagy technikai kiszolgálás céljából történő közterület
 használathoz az e rendelet szerinti közterület-használati hozzájárulás szükséges.

(9) A filmforgatás során a szomszédos lakó ingatlanok gyalogos vagy gépkocsival
 történő megközelítését a közterület-használó köteles folyamatosan biztosítani. E
 kötelezettséget nem tartalmazó hatósági szerződés nem hagyható jóvá.

(10) Ha az Mgtv. szerinti hatósági szerződés megküldésének időpontjában a közterületre
 vonatkozóan érvényes közterület-használati szerződés van, a közterület-használat
 jóváhagyását meg kell tagadni.”

**2. A közterület használat engedélyezése**

**8.§**

1. Az engedélyezési eljárásban átruházott hatáskörben a polgármester jár el, és döntését
 hatósági határozatba foglalja.
2. Az engedély:

 – az abban meghatározott idő elteltéig, vagy – a megállapított feltétel bekövetkeztéig
 adható meg.

1. Élelmiszer utcai árusítására közterület-használati engedélyt csak idényjelleggel,
 meghatározott idő elteltéig lehet kiadni.
2. A közterület-használat legrövidebb időtartama 1 nap, leghosszabb időtartama egy év.

 A közterület-használati engedély kérelemre meghosszabbítható.

**9. §**

Nem adható közterület-használati engedély:

1. tűz-és robbanásveszélyes tevékenység-kivéve tűzijáték szolgáltatás-gyakorlására,
2. a közlekedés biztonságát veszélyeztető berendezések, tárgyak- és anyagok elhelyezésére,
3. sátorgarázs létesítésére,
4. közterületen nem árusítható termékek forgalmazására,
5. közterületen történő házaló jellegű árusításra.

**10. §**

1. Az engedély iránti kérelem beadása a közterület-használat megkezdésére nem jogosít.
2. A közterület-használati engedély nem pótolja a jogszabályokban előírt egyéb –
 hatósági, illetve szakhatósági – engedély beszerzését.
3. A közterülethasználati-engedély jogosultja csak az engedélyben meghatározottak
 szerint végezheti a tevékenységet.
4. A közterület-használó köteles az igénybe vett területet és annak közvetlen környékét
 folyamatosan tisztán tartani, a téli síkosság-mentességet biztosítani, a göngyöleg és
 szemét elszállításáról, valamint a közterületi létesítmény karbantartásáról,
 állagmegóvásáról gondoskodni.
5. Az engedély csak az engedélyest, azaz magánszemély esetén őt, és segítő családtagját,
 jogi személy esetén annak tagját, alkalmazottját, vagy megbízottját jogosítja fel a
 közterület használatára.
6. Az engedélyes köteles a közterület használati engedélyt a helyszínen tartani, illetve a
 létesítményen vagy hirdető-berendezésen a nevét, vagy az engedély számát (kereskedő
 esetében a székhelyet is) látható helyen és módon feltüntetni.

**3. A közterület-használati engedély megszűnése**

**11.§**

1. Az engedély megszűnik:
	1. az engedélyben meghatározott idő elteltével,
	2. az engedélyben megállapított feltétel bekövetkeztével,
	3. visszavonással,
	4. a jogosult halálával, cselekvőképessége elvesztésével, jogi személy, jogi személyiség nélküli gazdasági társaság jogutód nélküli megszűnésével, a közterületen folytatott tevékenységre szóló jogosultság megszűnésével,
	5. a közterület használatára jogosult részéről történő, határidő lejárta előtti megszüntetésre irányuló szándékának bejelentésével azon időponttól, amikor a közterületet az eredeti állapot helyreállításával visszaadja.
2. A közterület-használat megszűnésekor az engedélyesnek - amennyiben engedélyében
 ettől eltérő megállapítás nincs - az eredeti állapotot helyre kell állítania.
3. A közterület-használattal járó kötelezettségek szempontjából azt az időt is be kell
 számítani a közterület-használatba, ameddig a jogosult az eredeti állapotot
 hiánytalanul helyre nem állította.
4. Az engedély az abban meghatározott időtartam lejárta előtt legalább 15 nappal
 benyújtott kérelemre meghosszabbítható. A meghosszabbítás kérelmezésére és az
 ennek alapján adott hozzájárulásra e rendelet szabályait kell megfelelően alkalmazni.

# 4. A közterület-használati engedély visszavonása

**12. §**

1. A polgármester bármikor elrendelheti a közterület-használati engedély közérdekből,
 kártalanítási kötelezettség nélkül történő visszavonását.
2. Az engedélyt azonnali hatállyal vissza kell vonni, ha az engedélyes –hatósági
 jegyzőkönyvbe, vagy rendőri jelentésbe foglaltan-a közterületekre, vagy azok
 használatára vonatkozó jogszabályi előírásokat megszegi,
3. Az engedélyt vissza kell vonni, ha az engedélyesnek 8 napon túli közterülethasználati-
 díj tartozása van, és azt az írásbeli felszólítást követő öt napon belül nem rendezi.

**IV. A közterület-használati díj**

# 1. A közterület-használati díj mértéke, fizetésének módja

**13. §**

1. Az engedélyes a közterület használatáért díjat köteles fizetni.
2. Az engedélyes a közterülethasználati-díjat a közterület tényleges használatára, illetőleg
 a közterületen lévő létesítmény üzemeltetésére tekintet nélkül köteles megfizetni.
3. Az elfoglalt közterületek nagyságának meghatározásánál a felülnézetből számított
 vízszintes vetület alapterületét kell figyelembe venni, úgy, hogy a létesítmény által
 elfoglalt közterület nagyságának meghatározásánál a létesítmény alapterületét és a
 használathoz szükséges csatlakozó terület mértékét kell figyelembe venni.
4. A számítás szempontjából minden töredék m2 egy egész m2-nek számít.
5. Reklámtáblák, hirdető-berendezések, cég- és címtáblák és kifeszített transzparensek,
 zászlók felületének kiszámításánál a hirdető felület területét kell figyelembe venni.
6. A közterülethasználati-díjat napi, havi, évi díjtételekben kell meghatározni.
7. A közterülethasználati-díj mértékét a rendelet 2. melléklete tartalmazza.
8. A közterülethasználati-díjat - éves használat esetén - félévente a Hivatal által
 kibocsátott számlán feltüntetett határidőben, az egy hónapot meghaladó, de egy évet el
 nem érő használat esetében a díjat havonta, az egyéb időtartamú díjakat előzetesen,
 egy összegben, legkésőbb a közterület-használatra vonatkozó engedély átvételekor az
 Önkormányzat részére átutalással, vagy a Hivatal pénztárában, készpénzben kell
 megfizetni.

**2. Mentesség a közterület-használati díj fizetése alól**

**14. §**

Nem kell közterület-használati díjat fizetni:

* 1. a szobrok, emlékművek, dísz kutak, szökőkutak, alapzatos zászlórudak és a közlekedést, a zöldfelületek, a növényzet védelmét, pihenési, köztisztasági célokat szolgáló köztárgyak elhelyezése, valamint a közvetlen életveszély elhárításának céljára szükséges területek után,
	2. Tiszanána Község Önkormányzata költségvetéséből finanszírozott közintézmények építési és felújítási munkáival kapcsolatos közterület-használat után,
	3. közcélú (jótékonysági, környezetvédelmi, egészségvédelmi) rendezvények esetében. A közcélúság megítéléséről a Polgármester dönt.

# V.A közterületre és annak használatára vonatkozó speciális rendelkezések

**1. Az üzemképtelen járművek közterületen történő tárolása**

**15. §**

1. Forgalomból kivont, műszaki érvényesség nélküli vagy üzemképtelen járműre (a
 továbbiakban együtt: üzemképtelen jármű) vonatkozó közterülethasználati-engedélyt a
 tulajdonosnak, üzembentartó esetén az üzembentartónak kell megkérnie.
2. Az üzemképtelen járművet közterületen engedéllyel legfeljebb 30 napig szabad
 tárolni. A közterület-használati engedély nem hosszabbítható meg. A határidő leteltéig
 a tulajdonos (üzembentartó) a járművet a közterületről saját költségén köteles
 eltávolítani.
3. A jármű tulajdonosa (üzembentartója) az üzemképtelen jármű esetében köteles a
 közterület használati engedélyt, ilyen engedély iránti kérelem- névvel és lakcímmel
 ellátott – másolatát a járművön jól látható és olvasható helyen (a szélvédőüveg mögött
 vagy más alkalmas helyen) kifüggeszteni.

# 2. Közterületi parkolásra vonatkozó rendelkezések

**16.§**

1. Díszburkolattal ellátott közterületen, valamint a karbantartott zöldterületeken parkolni
 tilos.
2. A településen rendezvények idején ideiglenes forgalmi rend kerülhet bevezetésre,
 amely parkoló zónák, forgalomcsillapított övezetek kialakítását eredményezheti. Az
 ideiglenes forgalmi, parkolási rendről a lakosságot bevezetése előtt 15 nappal
 tájékoztatni kell. A rendezvények idejére kialakított parkolókat csak állandó
 forgalomirányítás és a parkolási rend ellenőrzése mellett lehet üzemeltetni, melynek
 felelőse a rendezvény szervezője. A mozgáskorlátozottak részére a forgalom elől elzárt
 terület határánál ingyenes parkolási lehetőséget kell biztosítani.

**VI. A szabálytalan közterület-használat jogkövetkezményei**

**17. §**

1. A közterület engedélyhez kötött, de engedély nélküli használata esetén a használó a
 polgármester írásbeli felszólítására köteles a használatot megszüntetni és a közterület
 eredeti állapotát saját költségén – minden kártalanítási igény nélkül- helyreállítani.
2. Azt, aki közterületet engedélyhez kötött esetben engedély nélkül, vagy az engedélyben
 foglalt feltételektől eltérő módon használ, az engedély nélküli, vagy az eltérő használat
 időtartamára az egyébként fizetendő közterülethasználati-díj kétszeresének
 megfizetésére kell kötelezni.
3. Ha a közterületet engedély nélkül vagy az engedélytől eltérő módon használó az
 engedélyezés feltételeinek megfelel – kérelmére- a polgármester a közterület-
 használatot engedélyezheti. Ezzel azonban a használó nem mentesül a (2) bekezdésben
 említett következmények alól.
4. Ha a közterületet a használó az (1) bekezdésben meghatározottak ellenére nem állítja
 helyre, úgy a használó költségére és veszélyére a polgármester a helyreállítást
 elvégezteti.
5. A közterületen engedély nélkül elhelyezett dolgok elszállításáról – az elhelyező
 költségére - a polgármester gondoskodik, amennyiben azt az engedély nélküli használó
 írásbeli felhívásra nem teszi meg, illetve amennyiben a tulajdonos személye
 ismeretlen.

**VII. Záró rendelkezések**

**18. §**

1. Ez a rendelet a kihirdetését követő napon lép hatályba.
2. E rendelet hatálybalépésével egyidejűleg hatályát veszti Tiszanána Község
 Önkormányzatának a közterületek használatáról szóló 20/2013.(IV.8.) és a
 28/2013.(VII.11.) rendelete.
3. E rendelet rendelkezéseit a rendelet kihirdetésekor folyamatban lévő – még el nem
 bírált ügyekre is – alkalmazni kell.

**A közterületek használatának rendjéről 6/2020.(II.28.) önkormányzati rendelet:**

1. **melléklete**

**KÖZTERÜLET-HASZNÁLAT ENGEDÉLY IRÁNTI KÉRELEM**

***1.SZEMÉLYI ADATOK***

A kérelmező (jogi személy esetén az ügyvezető) neve (születési neve):

...............................................................................................................................................

Jogi személy megnevezése: ………………………………………………………………..

Anyja neve: ...........................................................................................................................

Születés helye, ideje (év, hó, nap): .......................................................................................

Állampolgársága:..................................................................................................................

Telefonszáma:.......................................................................................................................

Lakóhelye:............................................................................................................................

Székhelye:………………………………………………………………………………….

Adószáma, adóazonosító jele:……………………………………………………………..

E-mail címe:……………………………………………………………………………….

***2. KÖZTERÜLET HASZNÁLAT***

Célja:…………………………………………………………………………………………….

………………………………………………………………………………………………….. Időtartama:……………………………………………………………………………………… …………………………………………………………………………………………………..

Helye:……………………………………………………………………………………………

…………………………………………………………………………………………………...

Módja, mértéke:………………………………………………………………………………… ………………………………………………………………………………………………….

…………………………………………………………………………………………………..

Jellemzőinek leírása (anyaga, rögzítés módja, elhelyezni kívánt tárgyak jellemzőinek leírása, gépjárművek esetében forgalmi rendszám, típusa, megengedett legnagyobb összsúly stb.):…………………………………………………...................................................................

…………………………………………………………………………………………………...

…………………………………………………………………………………………………...

…………………………………………………………………………………………………...

 ***3. A FOLYTATNI KÍVÁNT TEVÉKENYSÉG***

Rövid leírása:

…………………………………………………………………………………………………

………………………………………………………………………………………………….

………………………………………………………………………………………………….

A résztvevő tagok, családtagok, alkalmazottak, megbízottak neve, címe:

…………………………………………………………………………………………………...

…………………………………………………………………………………………………..

…………………………………………………………………………………………………..

…………………………………………………………………………………………………..

………………………………………………………………………………………………….

Nyilatkozom, hogy a tevékenység gyakorlására jogosító okiratokkal rendelkezem, és azok másolatát az eljáró hatóság rendelkezésére bocsátom.

Tiszanána,………………………………………

…………………………………

 Kérelmező aláírása, bélyegzője

**A közterületek használatának rendjéről 6/2020.(II.28.) önkormányzati rendelet:**

2. **melléklete**

# Közterület-használati díjak

|  |  |  |
| --- | --- | --- |
|   | **Közterület-használat megnevezése**  | **Közterülethasználati díja**  |
| 1.  | A közterületbe 10 cm-en túl benyúló üzlethomlokzat (portál), kirakatszekrény, üzleti védőtető (előtető), ernyőszerkezet, hirdetőberendezés, cég- és címtábla  |  400,-Ft/m2/hó |
| 2.  | Árusítófülke, pavilon, egyéb fülke  | 1.500,-Ft/m2/hó |
| 3.  | Pótkocsi, munkagép, mezőgazdasági vontató, személygépkocsi (üzemképtelen is), teher- és különleges gépjárművek, valamint, ezek vontatmányainak elhelyezése  |   2.000,-Ft/m2/hó |
| 5.  | Önálló hirdető berendezések, táblák  | 700,-Ft/m2/hó |
| 6.  | Transzparensek  | 700,-Ft/m2/nap |
|  7.  | Építési munkával kapcsolatos építőanyag- és törmeléktárolás, állványelhelyezés  |  500,-Ft/m2/hó |
| 8.  | Építési munkával kapcsolatos felvonulási területként történő igénybevétel * 30 napon túl, de 6 hónapon belül
* 6 hónapon túl
 |  200,-Ft/m2/hó400,-Ft/m2/hó |
| 9.  | Alkalmi és mozgóárusítás  | 1.000,-Ft/m2/hó |
| 10. |  Vendéglátó-ipari előkert  | 500,-Ft/m2/hó |
| 11. |  Üzleti szállítás, vagy rakodás alkalmával göngyölegek elhelyezése, árukirakodás  |  300,-Ft/m/ 2/év |
| 12. |  Kiállítás  | 200,-Ft/m2/nap |
| 13. |  Alkalmi vásár, mutatványos sátor | 1000,-Ft/m2/nap |

**Előzetes hatásvizsgálat**

**Tiszanána Község Önkormányzata Képviselő-testületének** **a közterületek használatának rendjéről szóló 6/2020.(II.28) önkormányzati rendeletéhez**

*A jogalkotásról szóló 2010. évi CXXX. törvény 17. § (1)-(2) bekezdései értelmében „ jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható következményeit.”*

Fentiek alapján a szabályozás várható következményei:

 1. ***Társadalmi, gazdasági, költségvetési hatásai:***

A rendelet megalkotása nyomán kialakult, jól szabályozott, az Önkormányzat és a lakosság, a vállalkozók igényeinek leginkább megfelelően kialakított közterület használati renddel a társadalmi feszültségek csökkennek, a gazdaság élénkülhet.

A települési sajátosságokkal harmonizáló rendszerben megállapított közterülethasználati-díjak, és azok következetes alkalmazása önkormányzati bevételi forrást jelentenek.

1. ***Környezeti és egészségi következményei:***
	1. közterületek használatának ésszerű korlátok közé szorításával a települési környezeti ártalmak alacsonyabb szinten tarthatóak, így az közvetetten a lakosság egészségi állapotát is befolyásolja.

A közterülethasználati-díjakból befolyó önkormányzati bevétel forrása lehet a települési környezet rendezettebbé tételének.

1. ***Adminisztratív terheket befolyásoló hatásai:***

Adminisztratív terheket növelő hatása minimális.

1. ***A jogszabály megalkotásának szükségessége, a jogalkotás elmaradásának várható következményei:***
	1. rendeleti szabályozás elmaradása esetén nem áll rendelkezésre a települési sajátosságokhoz igazodó helyi szabályrendszer.
2. ***A jogszabály alkalmazásához szükséges személyi, szervezeti, tárgyi és pénzügyi feltételek:***

Rendelkezésre állnak.